Proiect

**HOTĂRÂRE** nr.

din 2015

**cu privire la aprobarea modificărilor şi completărilor**

**ce se operează în Hotărârea Guvernului nr. 730 din 8 septembrie 2014 cu privire la aprobarea Programului naţional în domeniul alimentaţiei şi nutriţiei pentru anii 2014-2020**

    În temeiul art. 6, 7, 9 şi 38 din Legea nr.10-XVI din 3 februarie 2009 privind supravegherea de stat a sănătăţii publice (Monitorul Oficial al Republicii Moldova, 2009, nr.67, art.183), cu modificările şi completările ulterioare, art. 9 şi 18 din Legea nr. 78-XV din 18 martie 2004 privind produsele alimentare (Monitorul Oficial al Republicii Moldova, 2004, nr.83-87, art.431), cu modificările şi completările ulterioare, şi Hotărîrii Parlamentului nr.82 din 12 aprilie 2012 pentru aprobarea Strategiei naţionale de prevenire şi control al bolilor netransmisibile pe anii 2012-2020 (Monitorul Oficial al Republicii Moldova, 2012, nr.126-129, art.412), precum şi în scopul protecţiei sănătăţii populaţiei,Guvernul HOTĂRĂŞTE:

Se aprobă modificările şi completările ce se operează în Hotărârea Guvernului nr.730 din 8 septembrie 2014 cu privire la aprobarea Programului naţional în domeniul alimentaţiei şi nutriţiei pentru anii 2014-2020 (se anexează).

PRIM-MINISTRU Valeriu STRELEŢ

Contrasemnează

Ministrul sănătăţii Ruxanda GLAVAN

Ministrul economiei Stephane BRIDE

Ministrul agriculturii şi

industriei alimentare Ion SULA

Anexa nr.1

aprobat prin Hotărârea Guvernului

nr din 2015

**Modificările şi completările  
ce se operează în Hotărârea Guvernului nr.730 din 8 septembrie 2014 cu privire la aprobarea Programului naţional în domeniul alimentaţiei şi nutriţiei pentru anii 2014-2020**

Hotărârea Guvernului 730 din 8 septembrie 2014 Cu privire la aprobarea Programului naţional în domeniul alimentaţiei şi nutriţiei pentru anii 2014-2020 şi Planului de acţiuni pentru anii 2014-2016 privind implementarea Programului naţional(Monitorul Oficial al Republicii Moldova, 2014, nr.270-274, art.779), se modifică şi se completează după cum urmează:

1. în anexa nr.1:
2. la Secţiunea 2 punctul 17, propoziţile 4 şi 6 se exclud;
3. Secţiunea 2 se completează cu un punct nou, 171, cu următorul cuprins: ”Unul din 3 copii din Republica Moldova este supus deficienţei de iod. Femeile de vârstă fertilă, femeile care alăptează şi copiii sunt cele mai susceptibile grupuri la deficienţa de iod. Guvernul Republicii Moldova a implementat, începând cu 1998, trei programe naţionale consecutive, având ca scop eliminarea şi prevenirea tulburărilor prin deficit de iod prin iodarea sării destinată consumului uman. Deşi au fost înregistrate anumite progrese în prevenţia tulburărilor prin deficit de iod, obiectivul de eliminare durabilă a acestora urmează să fie atins şi menţinut. Deficienţa de iod este determinată de nivelul jos al conţinutului de iod în factorii de mediu, de aceea pentru prevenirea tulburărilor prin deficit de iod sunt necesare intervenţii pemanente de suplimentare cu iod a populaţiei. OMS a reconfirmat în 2014, că toată sarea alimentară destinată pentru utilizare în gospodării şi la procesarea produselor alimentare trebuie să fie fortificată cu iod, ca strategie sigură şi eficace de prevenire şi control al tulburărilor prin deficit de iod printre populaţie, recomandând insistent statelor membre să introducă şi să menţină durabil această intervenţie.”
4. Capitolul II punctul 31, se completează cu subpunctul 8) cu următorul cuprins: ” Atingerea către 1 ianurie 2017 a excreţiei iodului în urină la nivelul de 100-200µg/l la copiii de 7-12 ani şi de 150-250 µg/l la femeile gravide şi menţinerea durabilă a acesteia”.
5. Capitolul III se completează cu un punct nou 381 cu următorul cuprins: ”Atingerea către 1 ianurie 2017 a excreţiei iodului în urină la nivelul de 100-200µg/l la copiii de 7-12 ani şi de 150-250 µg/l la femeile gravide şi menţinerea durabilă a acesteia se va realiza prin implementarea următoarelor direcţii de acţiune:

1) asigurarea importului şi plasării pe piaţă a cel puţin 95% de sare alimentară adecvat iodată către 1 ianuarie 2017 şi menţinerea durabilă a acestei rate;

2) promovarea consumului sării iodate în vederea creşterii ratei de utilizare a sării alimentare adecvat iodate până la cel puţin 90% dintre gospodării către anul 2017 şi menţinerea durabilă a acestei rate;

3) promovarea utilizării sării iodate la procesarea şi prepararea alimentelor în vederea creşterii,către 1 ianuarie 2017, proporţiei întreprinderilor din industria alimentară care utilizează sarea iodată ca ingredient alimentar şi alimentaţia publică până la cel puţin 90-95% şi menţinerea durabilă a acestei proporţii.

1. Capitolul VII punctul 47, se completează cu subpunctul 13) cu următorul cuprins: ” Mediana excreţiei iodului în urină de 100-200 µg/l la copiii de 7-12 ani şi de 150-250 µg/l la femeile gravide”
2. Capitolul VIII punctul 48, se completează cu subpunctul 19) cu următorul cuprins: ” mediana excreţiei iodului cu urina.”
3. în anexa nr.2 Planul de acţiuni pentru anii 2014-2016 privind implementarea Programului naţional în domeniul nutriţiei şi alimentaţiei pentru anii 2014- 2020
4. Obiectivul III punctul 3.10 se completează cu cuvintele ”inclusiv reducerea conţinutului de sare în bucate şi utilizarea sării iodate”
5. Obiectivul IV punctul 4.3, se completează cu cuvintele ”şi înlocuirii sării neiodate cu sare iodată”
6. se completează cuobiectiv nou 8 cu următorul cuprins „Atingerea către 1 ianurie 2017 a excreției iodului în urină la nivelul de 100-200µg/l la copiii de 7-12 ani și de 150-250 µg/l la femeile gravide și menținerea durabila a acestuia”, şi acţiunile:

8.1. Asigurarea importului și plasării pe piață a cel puțin 95% de sare alimentară adecvat iodată.

8.2. Elaborarea materialelor informaționale privind sarea iodată și distribuirea lor către industria alimentară, alimentația publică și populație.

8.3. Organizarea seminarelor teritoriale pentru reprezentanții industriei alimentare și întreprinderilor de prestări servicii de alimentație publică privind reducerea conținutului de sare în alimente/bucate și înlocuirea sării neiodate cu sare iodată.